Sabide ai 6 di Otubar dal 2018
, al è stât presentât l'imni uficiâl dal Friûl
: Incuintri al a doman
.
Il video de prime esecuzion al è disponbil achì
.
Discjame l'audio
in alte definizion dal Imni.
Dopo cualchi mês di lavôr intens, la prime esecuzion e je stade fate intal Domo di Lignan
, in ocasion dal conciert de Mitteleuropa Orchestra
. Prime di cheste opere, in maniere significative, e je stade eseguide la Novesime sinfonie di Beethoven, che e conten l'”Imni ae gjonde”, che al è l’Imni de Europe Unide. La esecuzion vocâl e sarà dal Coro del Friuli Venezia Giulia
, diret dal mestri Cristiano dell’Oste.
Chest al è stât l’at conclusîf di un progjet promovût dal Istitût Ladin Furlan “Pre Checo Placerean”
e dal Messaggero Veneto
, in colaborazion cu la ARLeF
. Il toc vincidôr dal concors al jere stât anunziât in ocasion de Fieste di Patrie dal Friûl
, che si è tignude a Voleson Darzin intal Avrîl stât.
L'imni che, pe part testuâl, al è stât scrit di Renato Stroili Gurisatti
, al è stât selezionât di une jurie di esperts tant che il miôr fra i 10 presentâts, marcant che “la musiche e il test si integrin a vicende, midiant di une scriture vocâl e strumentâl di grant respîr e di slanç di cjant potent”. L'autôr des musichis al è il mestri e compositôr Valter Sivilotti
che al sclarìs trop che la melodie e sedi significative pal teritori e caraterizade di un andament Mitteleuropean.
Chestis lis peraulis di Incuintri al doman
In cheste sezion, al è pussibil scjariâ i spartîts
in 12 declinazions, di doprâ intes ocasions uficiâls li che lis comunitâts furlanofonis a son cjapadis dentri.
Si pues scoltâ ancje une anteprime
dal motîf musicâl, sunade dal mestri Valter Sivilotti.
fur_Latn fur_Latn fur_Latn unk fur_Latn unk fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn